

**LIETUVOS RESPUBLIKOS FINANSŲ MINISTERIJA**

|  |  |
| --- | --- |
| Lietuvos ugniagesių gelbėtojų profesinių sąjungų susivienijimuiKopijaVidaus reikalų ministerijaiPriešgaisrinės apsaugos ir gelbėjimo departamentui prie VRM | Į 2019-01-29 Nr. BN |
| **DĖL SAVIVALDYBIŲ PRIEŠGAISRINIŲ TARNYBŲ FINANSAVIMO** |

Finansų ministerija susipažino su Jūsų 2019-01-28 raštu dėl dalyvavimo Lietuvos ugniagesių gelbėtojų profesinių sąjungų susivienijimo ataskaitiniame susirinkime bei diskusijoje dėl savivaldybių priešgaisrinių tarnybų finansavimo.

Informuojame, kad 2019 metų valstybės biudžete Vidaus reikalų ministerijai patvirtinta 485 712 tūkst. eurų, iš jų 468 198 tūkst. eurų – išlaidoms (iš kurių 182 349 tūkst. eurų – darbo užmokesčiui) ir 17 514 tūkst. eurų – turtui įsigyti. Palyginti su 2018 metais, asignavimai padidinti 39 328 tūkst. eurų arba 8,8 proc.

Pagal Biudžeto sandaros įstatymą biudžeto asignavimų valdytojai (šiuo atveju vidaus reikalų ministras) privalo naudoti jam skirtus asignavimus savo vadovaujamos įstaigos programoms vykdyti, paskirstyti juos pavaldžioms biudžetinėms įstaigoms, užtikrinti programų vykdymo ir paskirtų asignavimų naudojimo teisėtumą, ekonomiškumą, efektyvumą ir rezultatyvumą.

Taigi vidaus reikalų ministras Priešgaisrinės apsaugos ir gelbėjimo departamento prie VRM (toliau – PAGD) vykdomai Priešgaisrinės, civilinės saugos ir gelbėjimo programai 2019 metams patvirtino 112 205 tūkst. eurų, iš jų 106 600 tūkst. eurų – išlaidoms (iš kurių 68 619 tūkst. eurų – darbo užmokesčiui) ir 5 605 tūkst. eurų – turtui įsigyti. Palyginti su 2018 metais, asignavimai programai padidinti 11 403 tūkst. eurų arba 11,3 proc. Iš PAGD programai vykdyti numatytų lėšų valstybinei (valstybės perduotai savivaldybėms) priešgaisrinės saugos funkcijai vykdyti 2019 metais skirta 24 769 tūkst. eurų. Palyginti su 2018 metais, lėšos padidintos 1 756 tūkst. eurų (darbo užmokesčiui padidinti, priešgaisrinių tarnybų veiklai užtikrinti).

Pažymime, kad pagal 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 2 dalies nuostatas valstybės institucijoms ir įstaigoms suteikiama teisė perskirstyti specialias tikslines dotacijas tarp savivaldybių ir tarp specialių tikslinių dotacijų, nurodytų šio įstatymo 5 priede, esant papildomų lėšų poreikiui ar sutaupytoms lėšoms, – dotacijas **atitinkamai didinti ar mažinti**.

Atsižvelgdami į tai, manome, kad Vidaus reikalų ministerija, įvertinusi susidariusią situaciją savivaldybių priešgaisrinėse tarnybose, prireikus gali perskirstyti programos lėšas arba siūlyti perskirstyti lėšas tarp ministerijos vykdomų programų, padidindama lėšas valstybės perduotai savivaldybėms priešgaisrinės saugos funkcijai vykdyti.

Kartu norime pažymėti, kad savivaldybės, atsižvelgdamos į savo biudžetų finansines galimybes, tvirtindamos 2019 metų savivaldybės biudžetą, galėtų prisidėti prie priešgaisrinės saugos funkcijos finansavimo ir iš savivaldybei priskirtų pajamų. Pažymėtina, kad 2017 m. savivaldybės šiai funkcijai finansuoti, be valstybės biudžeto tikslinių lėšų, patvirtino 2 074 tūkst. eurų, o 2018 metais – 2 710 tūkst. eurų.

Atsižvelgdami į tai, kad valstybės politiką priešgaisrinės bei civilinės saugos ir gelbėjimo darbų srityse formuoja Vidaus reikalų ministerija, taip pat organizuoja, koordinuoja ir kontroliuoja jų įgyvendinimą bei vidaus reikalų ministras tvirtina Valstybinėms (valstybės perduotoms savivaldybėms) civilinės saugos ir priešgaisrinės saugos funkcijoms atlikti lėšų apskaičiavimo metodiką, bei į tai, kad 2019 metų valstybės biudžete suplanuotos visos numatomos gauti valstybės biudžeto pajamos ir asignavimai paskirstyti asignavimų valdytojams ir kad Finansų ministerija nedisponuoja jokiais kitais valstybės biudžeto lėšų rezervais, iš kurių būtų galima skirti lėšų savivaldybių priešgaisrinės saugos funkcijai vykdyti, manome, kad Jūsų rengiamoje diskusijoje Finansų ministerijos atstovo dalyvavimas nėra tikslingas.

Akvilina Bružienė, tel.(8 5) 239 0036 el. p. akvilina.bruziene@finmin.lt.